
CONSILIUL DE ADMINISTRAŢIE

HOTĂRÂRE nr. XX
din XX august 2026
mun. Chișinău

privind transferul garanțiilor de origine necomercializate de către furnizorul central de energie electrică  
În temeiul art. 321, alin. (4) din Legea nr. 10/2016 privind promovarea utilizării energiei din surse regenerabile (Monitorul Oficial, 2016, nr. 69-77, art. 117) cu modificările ulterioare și pct. 66 din Regulamentul privind garanțiile de origine aprobat prin Hotărârea Consiliului de administrație al ANRE nr. 402/2025 (Monitorul Oficial, 2025, nr. 375-378, art. 577), în urma  examinării Notei de argumentare elaborate de Departamentul energie electrică și regenerabilă, Consiliul de administrație al Agenției Naționale pentru Reglementare în Energetică 
HOTĂRĂȘTE:

1. Garanțiile de origine neexpirate aferente energiei electrice produse de producătorii eligibili mici și producătorii de energie electrică care beneficiază de schema de sprijin stabilită până la intrarea în vigoare a Legii nr. 10/2016 privind promovarea utilizării energiei din surse regenerabile și livrate furnizorului central de energie, specificate în Anexă, care nu au fost comercializate participanților la piață de către furnizorul central de energie electrică S.A. ,,Energocom”, direct sau în cadrul unui proces competitiv, se transferă furnizorilor de energie electrică care furnizează energie electrică consumatorilor, proporțional cotei-părți deţinute pe piaţa energiei electrice cu amănuntul.
2. Furnizorii de energie electrică utilizează și anulează garanțiile de origine transferate potrivit pct.1 în termenul de valabilitate a acestora, în conformitate cu pct. 67 din Regulamentul privind garanțiile de origine aprobat prin Hotărârea Consiliului de administrație al ANRE nr. 402/2025.
3. Prezenta Hotărâre se aduce la cunoștința furnizorului central de energie electrică și furnizorilor de energie electrică.
4. Prezenta Hotărâre intră în vigoare la data adoptării și poate fi contestată la autoritatea emitentă, în termen de 30 zile de la data notificării acesteia.

Anexa

la Hotărârea Consiliului de Administrație 
al ANRE nr. XX/2026
Tabelul nr. 1: Informații agregate privind garanțiile de origine transferate

	Perioada de producere a energiei electrice
	Total garanții de origine
	Cota-parte deținută de furnizorul de energie electrică pe piaţa energiei electrice cu amănuntul, %
	Termenul de expirare a garanțiilor de origine

	
	
	Î.C.S. „Premier Energy” S.R.L.
	S.A. „Furnizarea Energiei Electrice Nord”
	S.R.L. „Navitas Energy”
	S.R.L. „ML Energy-Group”
	S.R.L. „M.Energy Trading”
	S.R.L. „Alectrona Energy” 
	S.R.L. „ECOSOLAR PARK”
	S.R.L. „TRADE ENERGO PLUS”
	S.R.L. „TERRAENERGIA”
	

	01.01.2026-31.01.2026
	7 090*
	73,957 %
	23,255 %
	0,913 %
	0,124 %
	1,751 %
	-
	-
	-
	-
	01.02.2027

	
	
	5 243
	1 648
	64
	8
	124
	-
	-
	-
	-
	

	01.02.2026-28.02.2026
	9 758
	73,894 %
	23,281
%
	0,973 %
	0,122 %
	1,729 %
	0,001 %
	
	
	
	01.03.2027

	
	
	7 211
	2 272
	95
	12
	168
	0
	-
	-
	-
	

	01.03.2026-31.03.2026
	24 538
	73,688 %
	23,480 %
	0,992 %
	0,123 %
	1,715 %
	0,002 %
	-
	-
	-
	01.04.2027

	
	
	18 081
	5 762
	244
	30
	421
	0
	-
	-
	-
	

	01.04.2026-30.04.2026
	25 390
	73,660 %
	23,351 %
	0,999 %
	0,126 %
	1,683 %
	0,074 %
	0,100 %
	0,0001 %
	0,007 %
	01.05.2027

	
	
	18 706
	5 929
	253
	32
	428
	19
	25
	0
	1
	

	Total
	66 776
	49 241
	15 611
	656
	82
	1 141
	19
	25
	0
	1
	-


* Numărul total de garanții de origine pentru perioada de producere 01.01.2026-31.01.2026, include 2 garanții de origine aferente perioadei de producere 01.11.2025-30.11.2025 (cu termenul de expirare - 01.12.2026), care nu au putut fi repartizate în ultimul proces de alocare a garanțiilor de origine în funcție de cota-parte deținută de furnizorii de energie electrică pe piaţa energiei electrice cu amănuntul aprobat prin Hotărârea Consiliului de administrație al ANRE nr. 175 din 17 martie 2026.
